open-index/open-wikipedia-markdown huggingface dataset:
চাণক্য চন্দ্রগুপ্ত

**চাণক্য চন্দ্রগুপ্ত** () ১৯৭৭ খ্রিষ্টাব্দে নির্মিত তেলুগু ঐতিহাসিক চলচ্চিত্র।

## অভিনয়ে
* চন্দ্রগুপ্ত মৌর্য্যের ভূমিকায় নন্দমুরি তারক রামা রাও 
* চাণক্যের ভূমিকায় অক্কিনেনী নাগেশ্বর রাও
* মহান আলেকজান্ডারের ভূমিকায় শিবাজি গণেশন
* মন্ত্রী রাক্ষসের ভূমিকায় কৈকল সত্যনারায়ণ
* জয়া প্রদা

## গান
* *চিরুনাব্বুলা থোলাকারিলো সিরিমল্লেলা চিনুকুলালো* (কথা: সি. নারায়ণ রেড্ডি; গায়ক: পি. সুশীলা, এস. পি. বালসুব্রহ্মণ্যম)
* *এবরো আ চন্দ্রুদেবরো আ বীরা চন্দ্রুদু এবরো* (কথা: সি. নারায়ণ রেড্ডি; গায়ক: পি. সুশীলা)
* *ইধে থোলিরেয়ি* (কথা: সি. নারায়ণ রেড্ডি;  গায়ক: পি. সুশীলা)
* *ওকাতা রেন্দা থোম্মিদি - নন্দুলূ আ নন্দুলূ* (কথা: সি. নারায়ণ রেড্ডি; গায়ক: এস. জানকী)
* *সিকন্দর তুনে* (কথা: সি. নারায়ণ রেড্ডি; গায়ক: বাণী জয়রাম)
* *সিরি সিরি চিন্নোদা* (কথা: সি. নারায়ণ রেড্ডি; গায়ক: বাণী জয়রাম)

## বহিঃসংযোগ
* 

বিষয়শ্রেণী:১৯৭৭-এর চলচ্চিত্র
বিষয়শ্রেণী:তেলুগু ভাষার চলচ্চিত্র
বিষয়শ্রেণী:ভারতীয় জীবনীসংক্রান্ত চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:১৯৭০-এর দশকের তেলুগু ভাষার চলচ্চিত্র
বিষয়শ্রেণী:চলচ্চিত্রে ভারতের ইতিহাস
বিষয়শ্রেণী:ভারতীয় ঐতিহাসিক চলচ্চিত্র
জন ডিউজ

**জন গর্ডন ডিউজ** (; জন্ম: ১১ অক্টোবর, ১৯২৬ - মৃত্যু: ১২ মে, ২০১৫) চেশায়ারের ল্যাচফোর্ডে জন্মগ্রহণকারী ইংরেজ আন্তর্জাতিক ক্রিকেটার ছিলেন। ১৯৪৮ থেকে ১৯৫০ সাল পর্যন্ত ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে কেমব্রিজ বিশ্ববিদ্যালয় ও কাউন্টি ক্রিকেটে মিডলসেক্সের প্রতিনিধিত্ব করেছেন **জন ডিউজ**।

## খেলোয়াড়ী জীবন
১৯৪৫ সালে লর্ডসে অস্ট্রেলিয়ার বিপক্ষে তৃতীয় ভিক্টরি টেস্টে ইংল্যান্ড দলের পক্ষে খেলেন। ঐ খেলায় অংশগ্রহণের মাধ্যমে তার প্রথম-শ্রেণীর ক্রিকেটে অভিষেক ঘটে। ১৯৪৮ সালে ডোনাল্ড ব্র্যাডম্যানের নেতৃত্বাধীন অপরাজেয় দলের বিপক্ষে তার পূর্ণাঙ্গ টেস্ট অভিষেক হয়। কিন্তু, রে লিন্ডওয়াল ও কিথ মিলারের উদ্বোধনী জুটির বোলিং আক্রমণে তাকে রান সংগ্রহ করতে বেশ বেগ পেতে হয়।

১৯৫০ সালের গ্রীষ্মে ওয়েস্ট ইন্ডিজের বিপক্ষে দুই টেস্টের সিরিজে অংশগ্রহণ করেন। সনি রামাদিন ও আল্ফ ভ্যালেন্টাইনের স্পিন বোলিং মোকাবেলা করে ৬৭ রান তোলেন। ১৯৫০-৫১ মৌসুমে অস্ট্রেলিয়া সফরে খেলার জন্য মনোনীত হন ও দুই টেস্টে খেলেন। কিন্তু সবগুলো টেস্টের মাত্র তিন ইনিংসে দুই অঙ্কের ঘরে পৌঁছেন ও কেবলমাত্র একবার পঞ্চাশের কোটা অতিক্রম করতে সক্ষমতা দেখান। অস্ট্রেলিয়া সফর শেষে তিনি তেমন সফলতা পাননি।

## ঘরোয়া ক্রিকেট
১৯৪৯ মৌসুমে এসেক্সের বিপক্ষে হুবার্ট ডগার্টের সাথে ৪২৯ রানের নিরবচ্ছিন্ন জুটি গড়ে রেকর্ড গড়েন। ১৯৫০ মৌসুমে সফরকারী ওয়েস্ট ইন্ডিজের বিপক্ষে কেমব্রিজের পক্ষে ডেভিড শেফার্ডের সাথে প্রথম উইকেটে ৩৪৩ রানের জুটি গড়েন। ঐ মৌসুমে ডিউজের স্বর্ণালী মৌসুম ছিল। সমগ্র মৌসুমে ৫৯.৩১ গড়ে নয় সেঞ্চুরিসহ ২,৪৩২ রান তোলেন।

## অবসর
খেলোয়াড়ী জীবন থেকে অবসর নেয়ার পর তিনি শিক্ষকতা পেশায় চলে যান। টনব্রিজ স্কুল ও রাগবি স্কুলের শিক্ষক ছিলেন। এরপর ১৯৫৮ থেকে ১৯৬৩ সাল পর্যন্ত সিডনির বার্কার কলেজে প্রধানশিক্ষকের দায়িত্ব পালন করেন। সেখান থেকে হাউজমাস্টার হিসেবে ইংল্যান্ডে ফিরে যান ও ডালউইচ কলেজ থেকে ১৯৮৭ সালে অবসর নেন। তার পুত্র অ্যান্থনি (জিম) ১৯৭৮ ও ১৯৭৯ সালে কেমব্রিজ বিশ্ববিদ্যালয়ের পক্ষে প্রথম-শ্রেণীর ক্রিকেটে অংশ নিয়েছেন। ১২ মে, ২০১৫ তারিখে ৮৮ বছর বয়সে তার দেহাবসান ঘটে।

## তথ্যসূত্র

## আরও দেখুন
* কিথ মিলার
* ইংল্যান্ড ক্রিকেট দল
* মেরিলেবোন ক্রিকেট ক্লাব

## বহিঃসংযোগ
* 
* 

বিষয়শ্রেণী:১৯২৬-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:কেমব্রিজ বিশ্ববিদ্যালয়ের ক্রিকেটার
বিষয়শ্রেণী:কম্বাইন্ড সার্ভিসেসের ক্রিকেটার
বিষয়শ্রেণী:জেন্টলম্যানের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:মিডলসেক্সের ক্রিকেটার
বিষয়শ্রেণী:অস্ট্রেলীয় প্রধানশিক্ষক
বিষয়শ্রেণী:এইচ. ডি. জি. লেভেসন গাওয়ার একাদশের ক্রিকেটার
বিষয়শ্রেণী:এল. ই. জি. অ্যামিস একাদশের ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বাংলাদেশে বন্যা

বাংলাদেশের অবস্থান গাঙ্গেয় ব-দ্বীপ এলাকায় হওয়ায় এবং বাংলাদেশের উপর দিয়ে বঙ্গোপসাগরে প্রবাহিত বিভিন্ন উপনদীর কারণে বাংলাদেশে প্রতি বছরই বর্ষাকালে ছোট থেকে মাঝারি আকারের বন্যা হয়ে থাকে।

## বন্যার চিত্র

## বন্যার ওপর জলবায়ুর প্রভাব

সাধারণত বছরের মার্চ থেকে সেপ্টেম্বর মাস বাংলাদেশে বর্ষা ঋতু। এ সময়ের মধ্যে বাংলাদেশের প্রধান নদী ও উপনদীগুলো হিমালয়ের বরফগলা ও বৃষ্টির পানিতে তুলনামূলকভাবে পানির উচ্চ প্রবাহে প্রবাহিত হয় এবং বাংলাদেশ বন্যায় প্লাবিত হয়।

ভৌগোলিক অবস্থান, ভূতাত্তিক গঠন ও জনসংখ্যার ঘনত্বের কারণে বাংলাদেশ বিশ্বের সবচেয়ে দুর্যোগপ্রবণ দেশগুলোর মধ্যে অন্যতম। বাংলাদেশ নদীমাতৃক দেশ। বাংলাদেশের মধ্যে দিয়ে ছোট বড় প্রায় ২৩০ টি নদী বয়ে গেছে। মূলত এজন্যই অন্যান্য প্রাকৃতিক দুর্যোগের তুলনায় বাংলাদেশে বন্যার প্রকোপ বেশি।

বন্যা সাধারণত মৌসুমী ঋতুতে হয়ে থাকে (জুন থেকে সেপ্টেম্বর)। প্রতিবছর বাংলাদেশের প্রায় ২৬,০০০ বর্গ কিলোমিটার এলাকা (১৮%) বন্যায় প্লাবিত হয়। অতীতে বন্যা বাংলাদেশে ধ্বংসযজ্ঞ চালিয়েছে বিশেষ করে ১৯৬৬, ১৯৮৮, ১৯৯৮, ২০০৪, ২০০৮, ২০১৭, ২০২২ ও ২০২৪  সালে। অর্থ্যাৎ দেখা যায়,২০০০ সালের পূর্ব পর্যন্ত  প্রতি ১০ বছর পর বাংলাদেশে একটি বড় বন্যা হয়ে ছিল।

বিশ্বের স্বল্পোন্নত দেশগুলোর মধ্যে বাংলাদেশে ১৯৮৮, ১৯৯১  ১৯৯৮, ২০২২ ও ২০২৪ সালে ব্যাপক ধ্বংসাত্মক বন্যা হয়।

## আরও দেখুন
* ১৯৮৮-এর বাংলাদেশের বন্যা
* ১৯৯১-এর বাংলাদেশের বন্যা
* ১৯৯৮-এর বাংলাদেশের বন্যা

## তথ্যসূত্র

বিষয়শ্রেণী:বাংলাদেশে বন্যা
বিষয়শ্রেণী:বাংলাদেশের প্রাকৃতিক দুর্যোগ
বিষয়শ্রেণী:বন্যা
২০১৫ নিউজিল্যান্ড ক্রিকেট দলের জিম্বাবুয়ে সফর

নিউজিল্যান্ড ক্রিকেট দল পূর্ব-নির্ধারিত সময়সূচী মোতাবেক ২ থেকে ৯ আগস্ট, ২০১৫ তারিখ পর্যন্ত জিম্বাবুয়ে সফর করে। এ সফরে দলটি তিনটি একদিনের আন্তর্জাতিক ও একটি টুয়েন্টি২০ আন্তর্জাতিকে জিম্বাবুয়ে ক্রিকেট দলের বিপক্ষে প্রতিদ্বন্দ্বিতায় অবতীর্ণ হয়। প্রথম একদিনের আন্তর্জাতিকে নিউজিল্যান্ডের খেলোয়াড়গণ অটিয়ারোয়া নামধারণ করেন। এ মাওরি নামটি মাওরি ভাষা সপ্তাহ উদ্‌যাপন উপলক্ষে পালন করা হয়।

## দলীয় সদস্য

## ওডিআই সিরিজ

### ১ম ওডিআই

### ২য় ওডিআই

### ৩য় ওডিআই

## টি২০আই সিরিজ

### একমাত্র টি২০আই

## তথ্যসূত্র

## বহিঃসংযোগ
* Series home at ESPN Cricinfo

বিষয়শ্রেণী:২০১৫-এ নিউজিল্যান্ডীয় ক্রিকেট
বিষয়শ্রেণী:২০১৫-এ জিম্বাবুয়ের ক্রিকেট
বিষয়শ্রেণী:২০১৫-এ আন্তর্জাতিক ক্রিকেট প্রতিযোগিতা
বিষয়শ্রেণী:নিউজিল্যান্ড ক্রিকেট দলের জিম্বাবুয়ে সফর
গুণবতী রেলওয়ে স্টেশন

থাম্ব|302x302পিক্সেল|গুণবতী রেলওয়ে স্টেশন ফুট ওভার ব্রিজ
**গুণবতী রেলওয়ে স্টেশন** বাংলাদেশের কুমিল্লা জেলার চৌদ্দগ্রাম উপজেলার গুণবতী ইউনিয়নের প্রাণকেন্দ্র গুণবতী বাজারে অবস্থিত একটি রেলওয়ে স্টেশন। এই স্টেশনের সংলগ্নে রয়েছে ঢাকাতিয়া নদীর খন্ডাংশ। বর্ষা মৌসুমে এই স্টেশন সংলগ্ন নৌকাঘাট হতে ভ্রমণ পিপাসু মানুষজন প্রাকৃতিক সৌন্দর্য উপভোগ করতে পারে অতিসহজে। এই স্টেশন সংলগ্ন বাজারে রয়েছে ১টি সরকারী ও ৫ টি প্রাইভেট ব্যাংক। এছাড়াও, রয়েছে অসংখ্যা নানাবিধ ব্যবসায়িক প্রতিষ্ঠান।  ref> স্টেশনটি গুনবতী-কুমিল্লা রেল লাইন দ্বারা ঢাকার সাথে সংযুক্ত ও গুণবতী-ফেনী লাইন দ্বারা চট্টগ্রামের সাথে সংযুক্ত।

## তথ্যসূত্র


## বহিঃসংযোগ

বিষয়শ্রেণী:কুমিল্লা জেলার রেলওয়ে স্টেশন
বিষয়শ্রেণী:চৌদ্দগ্রাম উপজেলা
বিষয়শ্রেণী:চট্টগ্রাম বিভাগের রেলওয়ে স্টেশন
দুর্ধরা

**দুর্ধরা** () মৌর্য্য সম্রাট চন্দ্রগুপ্ত মৌর্য্যের পত্নী ছিলেন। জৈন উৎস অনুসারে, তিনি দ্বিতীয় মৌর্য্য সম্রাট বিন্দুসারের মাতা ছিলেন।

## সংক্ষিপ্ত জীবনী
মৌর্য্য সম্রাট চন্দ্রগুপ্ত মৌর্য্যের পত্নী দুর্ধরা কেষ্ণক নামক এক পুত্রসন্তানের জন্ম দেন, কিন্তু জন্মের তিন দিনের মধ্যেই তার মৃত্যু ঘটে। জৈন প্রবাদানুসারে, চন্দ্রগুপ্ত মৌর্য্যের উপদেষ্টা চাণক্য শত্রু দ্বারা বিষপ্রয়োগে হত্যা করার চেষ্টার বিরুদ্ধে শারীরিক প্রতিষেধক তৈরী করার উদ্দেশ্যে প্রতিদিন চন্দ্রগুপ্ত মৌর্য্যকে তার অজান্তে অল্প মাত্রায় বিষ পান করাতেন। একদিন চন্দ্রগুপ্ত মৌর্য্য তার বিষযুক্ত খাবার অন্তঃসত্ত্বা দুর্ধরার সঙ্গে ভাগ করে খেলে, দুর্ধরার মৃত্যু হয়। তার সন্তানকে বাঁচাতে চাণক্য সদ্যমৃত দুর্ধরার পেট কেটে তাকে বের করে আনেন। এই সন্তান পরবর্তীকালে বিন্দুসার নামে পরিচিত হন এবং দ্বিতীয় মৌর্য্য সম্রাট হিসেবে সিংহাসনে আরোহণ করেন।

## তথ্যসূত্র

বিষয়শ্রেণী:মৌর্য সম্রাজ্ঞী
বিষয়শ্রেণী:খ্রিস্টপূর্ব ৩২০-এ মৃত্যু
ক্রিস্টোফার এ. পিসারাইডস

**ক্রিস্টোফার এ. পিসারাইডস** (, , জন্ম: ২০ ফেব্রুয়ারি ১৯৪৮) গ্রীক সাইপ্রাসে জন্মগ্রহণকারী ব্রিটিশ অর্থনীতিবিদ। তিনি লন্ডন স্কুল অফ ইকোনমিক্স এর অর্থনীতি ও রাষ্ট্রবিজ্ঞান প্রফেসর। তিনি ২০১০ সালে ডেল টমাস মর্টেনসেন ও পিটার আর্থার ডায়মন্ড এর সাথে মিলে যৌথভাবে অর্থনীতিতে নোবেল পুরস্কার লাভ করেন।

## জীবনী
পিসারাইডস সাই্প্রাসের আগরোজ গ্রামে (একটি গ্রিক-সাইপ্রিয়ট পরিবারে) জন্মগ্রহণ করেন। তিনি একজন ইস্টার্ন অর্থডক্স খ্রিস্টান। তিনি এসেক্স বিশ্ববিদ্যালয় থেকে ১৯৭০ সালে অর্থনীতিতে বি.এ. এবং ১৯৭১ সালে এম.এ. ডিগ্রী সম্পন্ন করেন। তিনি লন্ডন স্কুল অফ ইকোনমিক্স থেকে ১৯৭৩ সালে অর্থনীতিবিদ Michio Morishima এর তত্ত্বাবধানে *ত্রুটিপূর্ণ তথ্য দিয়ে বাজারের স্বতন্ত্র বিহেভিয়ার* শিরোনামে গবেষণার উপর পি.এইচ.ডি. অর্জন করেন।

১৯৭৬ সালে পিসারাইডস লন্ডন স্কুল অফ ইকোনমিক্স-এ অর্থনীতির প্রফেসর হিসাবে যোগ দেন। এবং সেন্টার ফর মাইক্রোইকোনমিক্স এর চেয়ারম্যান নির্বাচিত হন।

## একাডেমিক অবদান

## পুরস্কার ও সম্মাননা
* অর্থনীতিতে নোবেল পুরস্কার ২০১০, ডেল টমাস মর্টেনসেন ও পিটার আর্থার ডায়মন্ড যৌথভাবে "analysis of markets with search frictions" এর জন্য।

## তথ্যসূত্র

## বহিঃসংযোগ
* ক্রিস্টোফার এ. পিসারাইডস ব্যক্তিগত পাতা লন্ডন স্কুল অফ ইকোনমিক্স 
* ক্রিস্টোফার এ. পিসারাইডস  ব্যক্তিগত ওয়েবসাইট
* পিসারাইডস কে
* Equilibrium in the Labour Market with Search Frictions ২০১০ সালে বক্তব্য নোবেল প্রাইস.অর্গানাইজেশন
* Profile and Papers at Research Papers in Economics/RePEc
* Christopher Pissarides, The Cypriot Nobel Prize Winner  Commemorative Stamp Issue from the Cyprus Post.

বিষয়শ্রেণী:১৯৪৮-এ জন্ম
বিষয়শ্রেণী:ব্রিটিশ অ্যাকাডেমির সভ্য
বিষয়শ্রেণী:নাইটস ব্যাচেলর
বিষয়শ্রেণী:জীবিত ব্যক্তি
বিষয়শ্রেণী:নোবেল বিজয়ী অর্থনীতিবিদ
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
বিষয়শ্রেণী:লন্ডন স্কুল অব ইকোনমিক্সের অধ্যাপক
বিষয়শ্রেণী:২০শ শতাব্দীর ব্রিটিশ অর্থনীতিবিদ
বিষয়শ্রেণী:সাউদাম্পটন বিশ্ববিদ্যালয়ের শিক্ষায়তনিক
তালহা জুবায়ের

**তালহা জুবায়ের** (জন্ম: ১০ ডিসেম্বর, ১৯৮৫) ফরিদপুরে জন্মগ্রহণকারী বাংলাদেশের আন্তর্জাতিক ক্রিকেটার। ২০০২ থেকে ২০০৪ সাল পর্যন্ত সময়কালে বাংলাদেশ ক্রিকেট দলের অন্যতম সদস্য ছিলেন তিনি। ডানহাতে ব্যাটিংয়ের পাশাপাশি ডানহাতি মিডিয়াম বোলিংয়ে পারদর্শী তিনি। ঘরোয়া প্রথম-শ্রেণীর ক্রিকেটে মধ্যাঞ্চল ও ঢাকা মেট্রোপলিসের সদস্য ছিলেন তিনি।

## খেলোয়াড়ী জীবন
সমগ্র খেলোয়াড়ী জীবনে ৭ টেস্টে অংশগ্রহণের সুযোগ পেয়েছেন। ২১ জুলাই, ২০০২ তারিখে কলম্বোয় শ্রীলঙ্কার বিপক্ষে তার টেস্ট অভিষেক ঘটে। ১৬ বছর ২২৩ দিন বয়সে নতুন বল নিয়ে বাংলাদেশের বোলিং আক্রমণে নেতৃত্ব দেন জুবায়ের। প্রথম স্পেলেই তিনি মারভান আতাপাত্তু ও মাহেলা জয়াবর্ধনেকে আউট করেন। তা স্বত্ত্বেও বাংলাদেশ দল ঐ খেলায় প্রভাববিস্তার করতে পারেনি। এছাড়াও ৬টি একদিনের আন্তর্জাতিকে বাংলাদেশ দলের প্রতিনিধিত্ব করেন। ২৩ সেপ্টেম্বর, ২০০২ তারিখে কলম্বোয় নিউজিল্যান্ডের বিপক্ষে তার একদিনের আন্তর্জাতিকে অভিষেক হয়। নিজস্ব দ্বিতীয় একদিনের আন্তর্জাতিকে দক্ষিণ আফ্রিকার বিপক্ষে ৪ উইকেট সংগ্রহ করেন। তখন থেকেই তাকে বাংলাদেশের উদীয়মান ফাস্ট-বোলার হিসেবে বিবেচনা করা হচ্ছিল। কিন্তু, নিয়মিতভাবে তালহা’র আঘাতপ্রাপ্তি তার নিত্যসঙ্গী ছিল। এমনকি ২০০৩ সালের ক্রিকেট বিশ্বকাপ থেকেও তাকে দেশে ফিরে আসতে হয়েছে। দক্ষিণ আফ্রিকায় অনুষ্ঠিত ঐ বিশ্বকাপের দুই বছর পর ডিসেম্বর, ২০০৪ সালে ভারতের বিপক্ষে খেলার জন্য দলে পুনরায় অন্তর্ভুক্ত হন। কিন্তু ইনিংসে কোন উইকেট লাভে ব্যর্থ হওয়ায় তাকে দ্রুত দল থেকে বাদ দেয়া হয়। বাংলাদেশ দলের তৎকালীন ওয়েস্ট ইন্ডিয়ান বোলিং কোচ অ্যান্ডি রবার্টস মাশরাফি মর্তুজা’র পাশাপাশি তাকেও প্রতিশ্রুতিশীল ফাস্ট-বোলার হিসেবে চিহ্নিত করেছিলেন। কিন্তু তিনি ঐ ধারা অব্যাহত রাখতে পারেননি। দীর্ঘদিন ধরে জাতীয় দল থেকে বাদ পরা স্বত্ত্বেও ঘরোয়া ক্রিকেটে নিজেকে মেলে ধরতে সক্ষমতা দেখিয়েছেন।

## তথ্যসূত্র

## আরও দেখুন
* আল শাহরিয়ার
* বাংলাদেশ জাতীয় ক্রিকেট দল
* আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা

বিষয়শ্রেণী:বাংলাদেশী ক্রিকেটার
বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:২০০৩ ক্রিকেট বিশ্বকাপের ক্রিকেটার
বিষয়শ্রেণী:ঢাকা বিভাগের ক্রিকেটার
বিষয়শ্রেণী:সিলেট স্ট্রাইকার্সের ক্রিকেটার
বিষয়শ্রেণী:বাংলাদেশ মধ্যাঞ্চলের ক্রিকেটার
বিষয়শ্রেণী:বরিশাল বিভাগের ক্রিকেটার
বিষয়শ্রেণী:ফরিদপুর জেলার ক্রীড়াবিদ
বিষয়শ্রেণী:ঢাকা বিভাগ থেকে আগত ক্রিকেটার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বেন হুইলার

**বেন ম্যাথু হুইলার** (; জন্ম: ১০ নভেম্বর, ১৯৯১) মার্লবোরার ব্লেনহেইম এলাকায় জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে সেন্ট্রাল ডিস্ট্রিক্টসের প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি বামহাতে মিডিয়াম-ফাস্ট বোলিং করে থাকেন **বেন হুইলার**।

ক্যান্টারবারি উইজার্ডের সাবেক সদস্য রে ডোকার সম্পর্কে তার দাদা। এছাড়াও ছোট ভাই জো হুইলার ওতাগো হাইল্যান্ডার্স লকের পক্ষে খেলেছেন।

## খেলোয়াড়ী জীবন
প্লাঙ্কেট শিল্ডে সেন্ট্রাল ডিস্ট্রিক্টস স্ট্যাগস ও হক কাপে মার্লবোরার পক্ষে খেলে থাকেন। ২০১০ সালে আইসিসি অনূর্ধ্ব-১৯ ক্রিকেট বিশ্বকাপে নিউজিল্যান্ড দলের সদস্য ছিলেন।

২০১৫ সালের ক্রিকেট বিশ্বকাপের পর নিউজিল্যান্ডের একদিনের আন্তর্জাতিক দলে খেলার জন্য আমন্ত্রিত হন। ১৪ জুন, ২০১৫ তারিখে স্বাগতিক ইংল্যান্ডের বিপক্ষে ওডিআই সিরিজের তৃতীয় একদিনের আন্তর্জাতিকে অভিষেক ঘটে। খেলায় তিনি ১০ ওভার বোলিং করে ৬৩ রান খরচায় ৩ উইকেট দখল করেন।

## তথ্যসূত্র

## আরও দেখুন
* জ্যাকব ওরাম
* ব্রেন্ডন ম্যাককুলাম
* নিউজিল্যান্ড জাতীয় ক্রিকেট দল
* ২০১৫ নিউজিল্যান্ড ক্রিকেট দলের জিম্বাবুয়ে সফর

## বহিঃসংযোগ
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:সেন্ট্রাল ডিস্ট্রিক্টসের ক্রিকেটার
বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:সাউথ আইল্যান্ডের ক্রিকেটার
পারভেজ রসুল

**পারভেজ গোলাম রসুল জারগার** (; জন্ম: ১৩ ফেব্রুয়ারি ১৯৮৯) একজন ভারতীয়  ক্রিকেটার যিনি একজন অল-রাউন্ডার হিসেবে জম্মু ও কাশ্মীর ক্রিকেট দলের হয়ে প্রতিনিধিত্ব করছেন।

তিনি মূলত একজন ডানহাতি ব্যাটসম্যান এবং ডানহাতি অফব্রেক বোলার হিসেবে খেলে থাকেন। রসুল  জম্মু ও কাশ্মীর ক্রিকেট দলের অধিনায়ক এবং ভারত এ দলের একজন নিয়মিত খেলোয়াড়। তিনি ২০১৪ সালের আইপিএলের নিলামে সানরাইজার্স হায়দরাবাদের সাথে  বিনিময়ে চুক্তিবন্ধ হন। রসুল জম্মু ও কাশ্মীরের খেলোয়াড় হিসেবে আইপিএলে প্রতিনিধিত্ব করা প্রথম ক্রিকেটার হিসেবে মর্যাদা পান।

## খেলোয়াড়ী জীবন
### আন্তর্জাতিক জীবন
তিনি ২০১৩ জিম্বাবুয়ে সফরের জন্য  ভারত জাতীয় ক্রিকেট দলে ডাক পান। তিনি বিবেক রাজদানের পরে জম্মু ও কাশ্মীর থেকে ভারত জাতীয় ক্রিকেট দলে সুযোগ পাওয়া ২য় ক্রিকেটার। কিন্তু দুর্ভাগ্যবশত উক্ত সফরে নানাবিধ কারণে কোন খেলায় সুযোগ পাননি।

অবশেষে ১৫ জুন ২০১৪ সালে মিরপুরে বাংলাদেশের বিরুদ্ধে  আন্তর্জাতিক ক্রিকেটে আত্মপ্রকাশ করেন; যেখানে তিনি ১০ ওভার বল করে ৬০ রান খরচ করে ২ উইকেট লাভ করেছিলেন।

## আরও দেখুন
* ইরফান পাঠান
* সাকিব আল হাসান

## তথ্যসূত্র

## বহিঃসংযোগ
* পারভেজ রসুল - ইএসপিএন ক্রিকইনফো
* পারভেজ রসুল - ক্রিকেট আর্কাইভ
* পারভেজ রসুলের উইজডন খেলোয়াড় প্রোফাইল

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:ভারতীয় মুসলিম
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:জম্মু ও কাশ্মীরের ক্রিকেটার
বিষয়শ্রেণী:পুণে ওয়ারিয়র্স ইন্ডিয়ার ক্রিকেটার
বিষয়শ্রেণী:কাশ্মীরি ব্যক্তি
বিষয়শ্রেণী:সানরাইজার্স হায়দ্রাবাদের ক্রিকেটার
বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
বিষয়শ্রেণী:উত্তরাঞ্চলের ক্রিকেটার
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:ইন্ডিয়া ব্লুয়ের ক্রিকেটার
বিষয়শ্রেণী:ইন্ডিয়া গ্রিনের ক্রিকেটার
বিষয়শ্রেণী:ইন্ডিয়া রেডের ক্রিকেটার
বিষয়শ্রেণী:বিজবিহারার ব্যক্তি
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
হযরতপুর ইউনিয়ন

**হযরতপুর ইউনিয়ন** ঢাকা বিভাগের ঢাকা জেলার অন্তর্গত কেরানীগঞ্জ উপজেলার অধীন কেরানীগঞ্জ মডেল থানার একটি ইউনিয়ন। ইউনিয়নটি ৬ টি মৌজা ও ৩২ টি গ্রাম নিয়ে গঠিত। ইউনিয়নটি ৬ টি মৌজা ও ৩২ টি গ্রাম নিয়ে গঠিত।

## আয়তন ও জনসংখ্যা উপাত্ত

আয়তন ৪,১৬১ একর। ১৬.৮৩ বর্গ কিঃ মিঃ

খানার সংখ্যা- ৭,৪৮৮।

লোকসংখা- ৩৩,০৬৯ জন (২০১১ আদম শুমারি অনুযায়ী)।

পুরুষ- ১৬,৩২০ জন।

মহিলা- ১৬,৭৪৯ জন

গ্রামের সংখ্যা- ২৯ টি।

মৌজার সংখ্যা- ৬ টি।

## শিক্ষা

হযরতপুর ইউনিয়নে শিক্ষার হার- ৬০ শতাংশ।
এই ইউনিয়নে সরকারি প্রাথমিক বিদ্যালয় আছে - ১২ টি। বেসরকারী প্রাথমিক বিদ্যালয়- ১১ টি। উচ্চ মাধ্যমিক বিদ্যালয়- ০২ টি।
কলেজ - ১ টি।
মাদ্রসা সরকারি- ২ টি।

## গ্রামসমূহ

## তথ্যসূত্র

বিষয়শ্রেণী:কেরানীগঞ্জ উপজেলার ইউনিয়ন
কলাতিয়া ইউনিয়ন

**কলাতিয়া ইউনিয়ন** ঢাকা বিভাগের ঢাকা জেলার অন্তর্গত কেরানীগঞ্জ উপজেলার অধীন কেরানীগঞ্জ মডেল থানার একটি ইউনিয়ন। ইউনিয়নটির আয়তন ১৯.৩১ বর্গ কিলোমিটার। ইউনিয়নটি ১৮ টি মৌজা ও ৬০ টি গ্রাম নিয়ে গঠিত।

## তথ্যসূত্র

## বহিঃসংযোগ
* কলাতিয়া ইউনিয়ন  - বাংলাদেশ জাতীয় তথ্য বাতায়ন।

বিষয়শ্রেণী:কেরানীগঞ্জ উপজেলার ইউনিয়ন
শহীদ মোহাম্মদ আলী স্টেডিয়াম

**শহীদ মোহাম্মদ আলী স্টেডিয়াম** (ঠাকুরগাঁও জেলা স্টেডিয়াম নামেও পরিচিত) ১৯৮৪ সালে স্থাপিত বাংলাদেশের ঠাকুরগাঁও জেলার একটি স্টেডিয়াম। এটি ঠাকুরগাঁও আন্ত:জেলা বাস টার্মিনালের কাছে হাজীপাড়ায় অবস্থিত। মুক্তিযোদ্ধা মোহাম্মদ আলীর স্মৃতির স্মরণে এই স্টেডিয়ামের নাম *শহীদ মোহাম্মদ আলী স্টেডিয়াম* করা হয়। এই স্টেডিয়ামে ফুটবল, ক্রিকেট ও অন্যান্য খেলাধুলা হয়।  হয় শহীদ মোহাম্মদ আলী স্টেডিয়াম। বর্তমানে এ স্টেডিয়ামের দুটি প্যাভিলিয়নের ধারণ ক্ষমতা ৬ হাজার।

## উল্লেখযোগ্য আয়োজন
**১৮-২২ মে, ২০১৫ঃ** জেএফএ অনূর্ধ্ব-১৪ মহিলা ফুটবল চ্যাম্পিয়নশিপ ২০১৫-এর ঠাকুরগাঁও জোনের প্রতিযোগিতা হয়।

এছাড়া এখানে স্থানীয় খেলাধুলা হয়ে থাকে

## আরও দেখুন
*বাংলাদেশের স্টেডিয়ামের তালিকা

## তথ্যসূত্র

## বহিঃসংযোগ

বিষয়শ্রেণী:বাংলাদেশের স্টেডিয়াম
বিষয়শ্রেণী:বাংলাদেশের ক্রিকেট মাঠ
বিষয়শ্রেণী:ঠাকুরগাঁও জেলা
বিষয়শ্রেণী:বাংলাদেশের ফুটবল মাঠ
বিষয়শ্রেণী:রংপুর বিভাগের ভবন ও স্থাপনা
বান্দরবান স্টেডিয়াম

**বান্দরবান জেলা স্টেডিয়াম** ১৯৮২ সালে নির্মিত, বাংলাদেশের একটি জেলা পর্যায়ের স্টেডিয়াম। স্টেডিয়ামটি বান্দরবান পৌরসভার বান্দরবান সরকারি কলেজ-এর পূর্বে ও বান্দরবান জেলা কারাগারের পশ্চিমে অবস্থিত। এই স্টেডিয়ামে বাংলাদেশের জাতীয় দিবস সমূহে কুচকাওয়াচ, বান্দরবান জেলার বিভিন্ন ক্রীড়ানুষ্ঠান যেমন-পার্বত্য চট্টগ্রাম মন্ত্রণালয় ফুটবল লীগ, মহিলা হ্যান্ডবল লিগ, জেলা ক্রিকেট লিগ; বিভিন্ন সাংস্কৃতিক অনুষ্ঠান, কনসার্ট অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধায়নে রয়েছে।

## বিশেষত্ব
স্টেডিয়ামের দক্ষিণ পাশে ক্রীড়াবিদদের শরীর চর্চা করার জন্য একটি ব্যায়ামাগার রয়েছে। এই জিমনাশিয়ামে জেলা পর্যায়ের বিভিন্ন ইন-ডোর স্পোর্টস যেমন- জুডো, কারাতে, বক্সিং প্রতিযোগিতা আয়োজন করা হয়। বর্তমান ধারণ ক্ষমতা ১৫ হাজার। স্টেডিয়ামের নতুন রূপ দেওয়ার জন্য বরাদ্দ হয়েছে এক কোটি সাত লাখ টাকা। নতুন গ্যালারিটি নির্মিত হলে মাঠের দর্শক ধারণক্ষমতা বেড়ে হবে ২৫ হাজার।

## উল্লেখযোগ্য আয়োজন
* স্টেডিয়ামটিতে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, শরীরচর্চা প্রদর্শনী এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয়।
* ২৭ ডিসেম্বর, ২০১৩ তারিখে 'বাংলাদেশী আইডল' নামক একটি রিয়েলিটি টিভি শো'-এর সংগীত শিল্পীদের নিয়ে এই ভেন্যুতে কনসার্ট আয়োজন হয়েছে।
* ২০১৪ সালে স্টেডিয়ামটি 'পার্বত্য চট্টগ্রাম মন্ত্রণালয় ফুটবল লীগ'-এর ভেন্যু হিসেবে ব্যবহৃত হয়েছে।
*বাংলাদেশ ক্রিকেট বোর্ড আয়োজিত ২০১৯ সালের প্রাইম ব্যাংক ইয়াং টাইগার অনূর্ধ্ব-১৪ ক্রিকেটের বান্দরবান অঞ্চলের খেলা এই ভেন্যুতে অনুষ্ঠিত হয়েছে।

## অন্যান্য ব্যবহার
এই স্টেডিয়ামটি বাংলাদেশের গুরুত্বপূর্ণ ব্যক্তিদের বহনকারী হেলিকপ্টার অবতরণের জন্য ব্যবহৃত হয়।

## তথ্যসূত্র


বিষয়শ্রেণী:বাংলাদেশের ফুটবল মাঠ
বিষয়শ্রেণী:বাংলাদেশের স্টেডিয়াম
বিষয়শ্রেণী:বান্দরবান জেলা
বিষয়শ্রেণী:১৯৮২-এ বাংলাদেশে প্রতিষ্ঠিত
টাঙ্গাইল স্টেডিয়াম

**শহীদ মারুফ স্টেডিয়াম** (*টাঙ্গাইল জেলা স্টেডিয়াম* নামেও পরিচিত) টাংগাইল জেলার ক্লাব রোডে অবস্থিত বাংলাদেশের একটি স্টেডিয়াম। এটি টাংগাইলের ভাসানী হল ও ঈদগাহ্‌ মাঠের উত্তরে, শহীদ স্মৃতি পৌর উদ্যানের পশ্চিম পাশে ২০০ মিটার দূরে অবস্থিত। ১২ এক জায়গার উপর নির্মিত স্টেডিয়ামটি ক্রিকেট, ফুটবল, কনসার্ট, সাংস্কৃতিক অনুষ্ঠান আয়োজনসহ বিভিন্ন কাজে ব্যবহৃত হয়। স্টেডিয়ামটি ১৯৩৮ সালে প্রতিষ্ঠিত হয়েছিল। ২০২৪ সালের ১৪ নভেম্বর নাম পরিবর্তন করে শহীদ মারুফ স্টেডিয়াম করা হয়।

## ক্রিকেট
বাংলাদেশের সবচেয়ে জনপ্রিয় খেলা ক্রিকেট হওয়ায় এ স্টেডিয়ামে অধিকাংশ সময়ই ক্রিকেট ম্যাচ অনুষ্ঠিত হয়ে থাকে। এটি আন্তঃজেলা ক্রিকেট টুর্নামেন্ট ও স্থানীয় ম্যাচের ভেন্যু হিসেবে ব্যবহৃত হয়।

## ফুটবল
এ স্টেডিয়ামে আন্তঃজেলা ফুটবল টুর্নামেন্টসমূহ অনুষ্ঠিত হয়ে থাকে। এছাড়াও ২০১৪ সাল থেকে এখানে জাতীয় ফুটবলও খেলা হয়ে থাকে।

## আরও দেখুন
*বাংলাদেশের ক্রীড়া স্থাপনাসমূহ

## তথ্যসূত্র

বিষয়শ্রেণী:বাংলাদেশের স্টেডিয়াম
বিষয়শ্রেণী:১৯৩৮-এ প্রতিষ্ঠিত
বিষয়শ্রেণী:বাংলাদেশে ক্রীড়া
বিষয়শ্রেণী:বাংলাদেশের ক্রীড়া মাঠ
বিষয়শ্রেণী:বাংলাদেশের ক্রিকেট মাঠ
বিষয়শ্রেণী:বাংলাদেশের ফুটবল মাঠ
বিষয়শ্রেণী:টাঙ্গাইলের ক্রীড়া অনুষ্ঠানস্থল
নুয়ান জয়সা

**ডিমুনি নুয়ান থারাঙ্গা জয়সা** (জন্ম: ১৩ মে, ১৯৭৮) কলম্বোয় জন্মগ্রহণকারী শ্রীলঙ্কার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি সিম বোলার ছিলেন। ঘরোয়া প্রথম-শ্রেণীর ক্রিকেটে সিংহলিজ স্পোর্টস ক্লাবের পক্ষে প্রতিনিধিত্ব করেন **নুয়ান জয়সা**। ৬ ফুট ৫ ইঞ্চি উচ্চতার অধিকারী দীর্ঘদেহী জয়সা বামহাতে ফাস্ট-মিডিয়াম বোলিংয়ের পাশাপাশি বামহাতে নীচের সারিতে ব্যাটিং করতেন। কলম্বোর ইসিপাথানা বিদ্যালয়ে পড়াশোনা করেন জয়সা।

## খেলোয়াড়ী জীবন
১৯৯৬-৯৭ মৌসুমে প্রথম-শ্রেণীর ক্রিকেটে অভিষেক ঘটে তার। প্রথম মৌসুমেই তিনি নিজস্ব সেরা ৭/৫৮ গড়েন। এর পরপরই ডুনেডিনে নিউজিল্যান্ড ক্রিকেট দলের বিপক্ষে তার টেস্ট অভিষেক হয়। সমগ্র খেলোয়াড়ী জীবনে ৩০ টেস্ট ও ৯৫ ওডিআইয়ে অংশগ্রহণ করেছেন তিনি। নিজস্ব ৮ম টেস্টে জয়সা হ্যাট্রিক করেন। টেস্ট ক্রিকেটের ইতিহাসে প্রথম বোলার হিসেবে প্রথম তিন বলেই হ্যাট্রিক করার গৌরব অর্জন করেন তিনি। নভেম্বর, ১৯৯৯ সালে হারারেতে জিম্বাবুয়ের বিপক্ষে তিনি এ কৃতিত্ব গড়েন। তিনি একে-একে ট্রেভর গ্রিপার, মারে গুডউইন ও নিল জনসনকে আউট করেন।

শ্রীলঙ্কার ৯ম ক্রিকেটার হিসেবে শতাধিক ওডিআই উইকেট পান। নীচের সারির ব্যাটসম্যান হিসেবে আক্রমণাত্মক ঢংয়ে খেলেছেন। অস্ট্রেলিয়ার বিপক্ষে অপরাজিত ৪৭ রান তোলে দলকে জয়ের দিকে নিয়ে যান। ইন্ডিয়ান প্রিমিয়ার লিগে ডেকান চার্জাসের সাথে খেলার জন্য চুক্তিবদ্ধ হন। কিন্তু দূর্বলমানের ক্রীড়াশৈলী উপস্থাপনের কারণে দল থেকে বাদ দেয়া হয়।

## তথ্যসূত্র

## আরও দেখুন
* সুরঙ্গা লকমল
* শ্রীলঙ্কা জাতীয় ক্রিকেট দল
* টেস্ট ক্রিকেটে হ্যাট্রিকের তালিকা

## বহিঃসংযোগ
*Cricinfo page on Nuwan Zoyza

বিষয়শ্রেণী:শ্রীলঙ্কান ক্রিকেটার
বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:টেস্ট ক্রিকেটে হ্যাট্রিক লাভকারী
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:বাসনাহিরা সাউথের ক্রিকেটার
বিষয়শ্রেণী:সিংহলিজ স্পোর্টস ক্লাবের ক্রিকেটার
বিষয়শ্রেণী:ডেকান চার্জার্সের ক্রিকেটার
বিষয়শ্রেণী:কন্দুরাতার ক্রিকেটার
বিষয়শ্রেণী:২০১০ এশিয়ান গেমসের ক্রিকেটার
বিষয়শ্রেণী:শ্রীলঙ্কান ক্রিকেট কোচ
বিষয়শ্রেণী:খুলনা বিভাগের ক্রিকেটার
বিষয়শ্রেণী:এশিয়ান গেমসে শ্রীলঙ্কার প্রতিযোগী
বিষয়শ্রেণী:দুর্নীতির অভিযোগে নিষিদ্ধঘোষিত ক্রিকেটার
বিষয়শ্রেণী:কলম্বো থেকে আগত ক্রিকেটার
সাক্ষরতার হার অনুযায়ী রাষ্ট্রের তালিকা

এই তালিকা  **[[সাক্ষরতা]]র হার অনুযায়ী রাষ্ট্রসমূহের তালিকা**। এই পরিসংখ্যানগুলি সিআইএ ওয়ার্ল্ড ফ্যাক্টবুক এবং ন্যাশনাল সেলফ-রিপোর্টেড ডাটা এর সমন্বয়ে তৈরি করা। যেখানে পরিসংখ্যান পাওয়া যায় নি সেখানে পুরনো পরিসংখ্যান ব্যবহার করা হয়েছে। খুব উন্নত এবং উচ্চ-আয়ের রাষ্ট্রসমূহের ক্ষেত্রে যেখানে পরিসংখ্যান সংগ্রহ করা হয় নি, চীনে সাক্ষরতার হারকে ৯৯% ধরে নেয়া হয়েছে।

## তালিকা
সিআইএ ওয়ার্ল্ড ফ্যাক্টবুক,অনুসারে পৃথিবীর ৭৭.৫ কোটি পূর্ণবয়স্ক নিরক্ষরের প্রায় ৭৫% ১০ টি রাষ্ট্রের মধ্যে সীমাবদ্ধ রয়েছে (ক্রমহ্রাসমানভাবে এই রাষ্ট্রসমূহ হল: ভারত, চীন, পাকিস্তান, বাংলাদেশ, নাইজেরিয়া, ইথিওপিয়া, মিশর, ব্রাজিল, ইন্দোনেশিয়া, এবং গণতান্ত্রিক কঙ্গো প্রজাতন্ত্র)। পৃথিবীময় পূর্ণবয়স্ক নিরক্ষরের সংখ্যার দুই-তৃতীয়াংশ মহিলা। সর্বনিম্ন সাক্ষরতা হার তিনটি অঞ্চলে ঘনীভূত দেখা যায়: দক্ষিণ এশিয়া, পশ্চিম এশিয়া এবং আফ্রিকার সাব-সাহারান এলাকা। পৃথিবীময় ১৫ বছর বা তদূর্ধ্ব সামগ্রিক জনসংখ্যায় সাক্ষরতা হার হল ৮৪.১%। পৃথিবীময় পুরুষ সাক্ষরতা হার ৮৮.৬% এবং মহিলা সাক্ষরতা হার ৭৯.৭%।

## আরও দেখুন
*আন্তর্জাতিক সাক্ষরতা দিবস
*বাধ্যতামূলক শিক্ষা
*সাক্ষরতার হার অনুযায়ী ভারতের রাজ্য ও কেন্দ্রশাসিত অঞ্চলগুলির তালিকা
*সাক্ষরতার হার অনুযায়ী ব্রাজিলের প্রদেশসমূহের তালিকা

## পাদটীকা

## বহিঃসংযোগ
*ওয়ার্ল্ড ব্যাংক -  সাক্ষরতার হার, সমগ্র পূর্ণবয়স্ক (১৫ বছর বা তদূর্ধ্ব জনগণের %)

সাক্ষরতা
*
বিষয়শ্রেণী:জনসংখ্যা সংক্রান্ত সমস্যা অনুযায়ী রাষ্ট্রসমূহের তালিকা
বিষয়শ্রেণী:দেশের তালিকা
মধ্য এশীয় ফুটবল অ্যাসোসিয়েশন

**মধ্য এশিয়া ফুটবল এসোসিয়েশন** হচ্ছে মধ্য এশিয়ার ফুটবল খেলা দেশসমুহের একটি জোট।  সিএএফএ ২০১৪ সালের জুন মাসে নীতিগতভাবে এশিয়ান ফুটবল কনফেডারেশন দ্বারা অনুমোদিত হয় এবং ২০১৫ সালে জানুয়ারি মাসে এএফসি এশিয়ান কাপ চলাকালিন সময়ে এক্সট্রাঅরডিনারি কংগ্রেসে অনুমোদন লাভ করে। এর ফলে সিএএফএ এএফসির কার্যনিবাহী কমিটির সদস্য হতে পারবে।

## ইতিহাস
২০১৪ সালের ১০ মে ছয়টি সদস্য দেশের প্রতিনিধিগন এশিয়ার নতুন ফুটবল জোন তৈরির সম্ভাবনা সম্পর্কে আলোচনার জন্য এএফসির সভাপতি সালমান আল-খলিফা এর সাথে মিলিত হন। প্রতিনিধি দল ইরান ও আফগানিস্তানের পক্ষ থেকে এএফসি সভাপতিকে আমন্ত্রণ জানান।  ২০১৪ সালের ৯ জুন সাও পাওলোতে অনুষ্ঠিত এএফসির কংগ্রেসে নতুন জোন তৈরির অনুমোদন দেয়।

## সদস্য সমিতি
সিএএফএ ছয় সদস্য সদস্য সমন্বয়ে গঠিত।এঁরা সকলেই এশিয়ান ফুটবল কনফেডারেশনের সদস্য।

## প্রতিযোগিতা

## র‌্যাংকিং

### জাতীয় পুরুষ দলসমুহ
ফিফা বিশ্ব র‌্যাঙ্কিং অনুসারে-

সর্বশেষ হালনাগাদ ৪ ফেব্রুয়ারি, ২০১৬।

পুরুষ দল সমুহের নেতৃত্বে আছে:


ImageSize = width:150 height:300
PlotArea = left:40 right:0 bottom:5 top:10
DateFormat = dd/mm/yyyy
Period = from:01/01/2015 till:07/01/2016
ScaleMajor = unit:year increment:1 start:2015
TimeAxis = orientation:vertical format:yyyy

Colors =
  id:Uzbekistan         value:blue
  id:Iran               value:red

PlotData= 
  bar:Leaders width:25 mark:(line,black) align:left fontsize:S
  from:01/01/2015 till:end shift:(20,-4) text:"ইরান" color:Iran


### জাতীয় মহিলা দলসমুহ

সর্বশেস হালনাগাদ ১৮ ডিসেম্বর ২০১৫।

মহিলা দল সমুহের নেতৃত্বে আছে:


ImageSize = width:150 height:300
PlotArea = left:40 right:0 bottom:5 top:10
DateFormat = dd/mm/yyyy
Period = from:01/01/2015 till:25/03/2016
ScaleMajor = unit:year increment:1 start:2015
TimeAxis = orientation:vertical format:yyyy

Colors =
  id:Uzbekistan         value:blue
  id:Iran               value:red

PlotData= 
  bar:Leaders width:25 mark:(line,black) align:left fontsize:S
  from:01/01/2015 till:end shift:(20,-4) text:"উজবেকিস্তান" color:Uzbekistan


## নির্বাহী কমিটি

## আরও দেখুন
* এশিয়ান ফুটবল কনফেডারেশন
* পূর্ব এশিয়ান ফুটবল ফেডারেশন
* দক্ষিণ এশীয় ফুটবল ফেডারেশন
* পশ্চিম এশিয়ান ফুটবল ফেডারেশন
* আসিয়ান ফুটবল ফেডারেশন

## তথ্যসূত্র

## বহিঃসংযোগ

বিষয়শ্রেণী:২০১৫-এ প্রতিষ্ঠিত
বিষয়শ্রেণী:২০১৫-এ প্রতিষ্ঠিত সংগঠন
বিষয়শ্রেণী:ফুটবল সংস্থা
বিষয়শ্রেণী:এশিয়ায় ফুটবল পরিচালনা পরিষদ
বিষয়শ্রেণী:২০১৫-এ এশিয়ায় প্রতিষ্ঠিত
তেঘরিয়া ইউনিয়ন, কেরানীগঞ্জ

**তেঘরিয়া ইউনিয়ন** ঢাকা বিভাগের ঢাকা জেলার অন্তর্গত কেরানীগঞ্জ উপজেলার অধীন কেরানীগঞ্জ দক্ষিণ থানার একটি ইউনিয়ন।

## অবস্থান ও সীমানা

## ইতিহাস

## প্রশাসনিক এলাকা

## আয়তন ও জনসংখ্যা

## শিক্ষা
**শিক্ষার হার :  **

**শিক্ষা প্রতিষ্ঠান: তেঘরিয়া উচ্চ বিদ্যালয়। যা কেরাণীগঞ্জের সর্ব প্রাচীন মাধ্যমিক বিদ্যালয়, এটি ১৮৫৬ খ্রিস্টাব্দে প্রতিষ্ঠিত হয়েছিল**

## দর্শনীয় স্থান

## স্বনামধন্য ব্যক্তি

## জনপ্রতিনিধি
**বর্তমান চেয়ারম্যান-** 

## আরও দেখুন

## তথ্যসূত্র

## বহিঃসংযোগ

বিষয়শ্রেণী:কেরানীগঞ্জ উপজেলার ইউনিয়ন
দিব্যাবদান

**দিব্যাবদান** () মূলসর্বাস্তিবাদী বিনয় থেকে উদ্ভূত বৌদ্ধ কাহিনীর সংস্কৃত সংকলন বিশেষ। গ্রন্থসংকলনটি দ্বিতীয় শতাব্দীতে রচিত হওয়ায় কাহিনীগুলি যথেষ্ট প্রাচীন এবং লেখ রূপে প্রাপ্ত বৌদ্ধ সাহিত্যগুলির মধ্যে প্রথম দিককার বলে গণ্য করা হয়। এই গ্রন্থের কাহিনীগুলিতে কিছু বিশেষ মানুষ পূর্বের জন্মের কৃত কর্মের জন্য বর্তমান জীবনে কি ফলভোগ করেছেন, তা গৌতম বুদ্ধ একদল শিষ্যকে ব্যাখ্যা করার চেষ্টা করেছেন।

## কাহিনী
এই গ্রন্থসংকলনে ৩৮টি কাহিনী রয়েছে। ১৮৪৪ খ্রিস্টাব্দে ইউজিন বার্নোফ ভারতীয় বৌদ্ধধর্মের ইতিহাসের ওপর তাঁর রচিত গ্রন্থে দিব্যাবদানের উল্লেখ করেছেন। ১৮৮৬ খ্রিস্টাব্দে এডওয়ার্ড বাইলস কাওয়েল এবং রবার্ট আলেকজান্ডার নীল এই গ্রন্থের পশ্চিমা সংস্করণ প্রকাশ করেন। ১৯৫৯ খ্রিস্টাব্দে পি. এল. বৈদ্য সংস্কৃত লেখাটিকে সম্পাদনা করেন।

## তথ্যসূত্র

## আরো পড়ুন
* 
* 

বিষয়শ্রেণী:সংস্কৃত বৌদ্ধ গ্রন্থ
বিষয়শ্রেণী:সংস্কৃত গ্রন্থ
বিষয়শ্রেণী:ভারতীয় লোককাহিনি
বিষয়শ্রেণী:ভারতীয় সাহিত্য
বিষয়শ্রেণী:ভারতীয় কিংবদন্তি
জিনজিরা ইউনিয়ন

**জিনজিরা ইউনিয়ন** ঢাকা বিভাগের ঢাকা জেলার অন্তর্গত কেরানীগঞ্জ উপজেলার অধীন কেরানীগঞ্জ মডেল থানার একটি ইউনিয়ন।

## আরো দেখুন
* জিঞ্জিরা (বাণিজ্যিক অঞ্চল)
* জিনজিরা প্রাসাদ

## তথ্যসূত্র

## বহিঃসংযোগ

বিষয়শ্রেণী:কেরানীগঞ্জ উপজেলার ইউনিয়ন
আগানগর ইউনিয়ন, কেরানীগঞ্জ

**আগানগর ইউনিয়ন** বাংলাদেশের ঢাকা বিভাগের ঢাকা জেলার অন্তর্গত কেরানীগঞ্জ উপজেলার অধীন কেরানীগঞ্জ দক্ষিণ থানার একটি ইউনিয়ন।

## তথ্যসূত্র

## বহিঃসংযোগ
* আগানগর ইউনিয়ন  - বাংলাদেশ জাতীয় তথ্য বাতায়ন।

বিষয়শ্রেণী:কেরানীগঞ্জ উপজেলার ইউনিয়ন
মারে গুডউইন

**মারে উইলিয়াম গুডউইন** (; জন্ম: ১১ ডিসেম্বর, ১৯৭২) সলিসবারিতে জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য হিসেবে টেস্ট ও একদিনের আন্তর্জাতিকে অংশ নিয়েছেন।

দলে তিনি মূলতঃ শীর্ষসারির ডানহাতি ব্যাটসম্যানের দায়িত্ব পালন করেন। এছাড়াও ‘গুডি’ ডাকনামে পরিচিত **মারে গুডউইন** লেগ ব্রেক বোলিংয়ে পারদর্শী ছিলেন।

## খেলোয়াড়ী জীবন
শৈশবে অভিবাসিত হয়ে অস্ট্রেলিয়ায় অবস্থান করেন। এরপর জিম্বাবুয়ে ফিরে আসেন ও ১৯৯৮ থেকে ২০০০ সাল পর্যন্ত জাতীয় ক্রিকেট দলের প্রতিনিধিত্ব করেন। সমগ্র খেলোয়াড়ী জীবনে ১৯ টেস্ট ও ৭১ ওডিআইয়ে অংশ নিয়েছেন তিনি। চমৎকার ভঙ্গীমায় কাটার ও পুলার সহযোগে বলকে মোকাবেলায় সিদ্ধহস্তের অধিকারী তিনি। জিম্বাবুয়েতে তার স্ত্রীর বসবাসের সমস্যার কারণে ২০০০ সালে ইংল্যান্ড সফর শেষে তারা পুনরায় অস্ট্রেলিয়া ফিরে যান।

## ঘরোয়া ক্রিকেট
আন্তর্জাতিক ক্রিকেট থেকে অবসর নিলেও অস্ট্রেলিয়ায় ওয়েস্টার্ন অস্ট্রেলিয়া এবং ইংল্যান্ডে সাসেক্স দলে নিয়মিত খেলেছেন। ২০০৩-০৪ মৌসুমে ওয়েস্টার্ন অস্ট্রেলিয়ার পক্ষে ১,১৮৩ রান ও পরবর্তী মৌসুমে ৮৪০ রান তোলেন। এছাড়াও নেদারল্যান্ডসে বিদেশী খেলায়াড় হিসেবেও খেলেন। ২০০৯ সালে সাসেক্সের সদস্য হিসেবে সমারসেটের বিপক্ষে ব্যক্তিগত সর্বোচ্চ ৩৪৪* করে রেকর্ড গড়েন ও নিজেরই গড়া ২০০৩ সালের অপরাজিত ৩৩৫* রানের রেকর্ড ভঙ্গ করেন। ঐ মৌসুমে গুডউইন ২,০০৩ রান করেন ও ১৬৪ বছর পর চ্যাম্পিয়নশীপের শিরোপা লাভে সহায়তা করেন। এছাড়াও সাসেক্সের একমাত্র ব্যাটসম্যান হিসেবে দুইবার একই খেলায় দ্বি-শতক ও শতক করেন।

## তথ্যসূত্র

## আরও দেখুন
* অ্যান্ডি ফ্লাওয়ার
* জিম্বাবুয়ে জাতীয় ক্রিকেট দল
* ২০১৪-১৫ জিম্বাবুয়ে ক্রিকেট দলের বাংলাদেশ সফর

## বহিঃসংযোগ
* 
* 

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:১৯৯৯ ক্রিকেট বিশ্বকাপের ক্রিকেটার
বিষয়শ্রেণী:আহমেদাবাদ রকেটসের ক্রিকেটার
বিষয়শ্রেণী:ওয়ারিয়র্সের ক্রিকেটার
বিষয়শ্রেণী:ওয়েস্টার্ন অস্ট্রেলিয়ার ক্রিকেটার
বিষয়শ্রেণী:কোলপ্যাকের ক্রিকেটার
বিষয়শ্রেণী:কমনওয়েলথ গেমসে জিম্বাবুয়ের প্রতিযোগী
বিষয়শ্রেণী:গ্ল্যামারগনের ক্রিকেটার
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:টুয়েন্টি২০ কাপে সেঞ্চুরিকারী
বিষয়শ্রেণী:নেদারল্যান্ডসের ক্রিকেটার
বিষয়শ্রেণী:ম্যাশোনাল্যান্ডের ক্রিকেটার
বিষয়শ্রেণী:সাসেক্সের ক্রিকেটার
বিষয়শ্রেণী:হারারে থেকে আগত ক্রিকেটার
বিষয়শ্রেণী:শ্বেতাঙ্গ রোডেশীয়
বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
বিষয়শ্রেণী:ম্যাশোনাল্যান্ড এ দলের ক্রিকেটার
বিষয়শ্রেণী:ব্রিটিশ বংশোদ্ভূত জিম্বাবুইয়ান
বনি সেনগুপ্ত

**বনি সেনগুপ্ত** (জন্ম: **অনুপ্রিয় সেনগুপ্ত**; ১০ আগস্ট ১৯৯০) একজন ভারতীয় বাঙালি চলচ্চিত্র অভিনেতা এবং রাজনীতিবিদ। তিনি রাজ চক্রবর্তী পরিচালিত ''বরবাদ'' (২১০৪) ও *[[পারবো না আমি ছাড়তে তোকে]]* (২০১৫) চলচ্চিত্রের মাধ্যমে বড় পর্দায় অভিষেক করেন।

## ব্যক্তিজীবন
বনি সেনগুপ্ত অনুপ সেনগুপ্ত ও পিয়া সেনগুপ্তের ছেলে  এবং অভিনেতা-পরিচালক সুখেন দাসের নাতি।

বনি অভিনেতা হিসেবে তার কর্মজীবন শুরুর আগে ''যোদ্ধা'' ছবিতে পরিচালক রাজ চক্রবর্তীর সহকারী হিসেবে কাজ করেছেন।

## চলচ্চিত্রের তালিকা

## তথ্যসূত্র

## বহিঃসংযোগ

* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কলকাতার অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বিষয়শ্রেণী:কলকাতার রাজনীতিবিদ
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:বাঙালি চলচ্চিত্র অভিনেতা
বিষয়শ্রেণী:ভারতীয় অভিনয়শিল্পী-রাজনীতিবিদ
দ্য বডি (উপন্যাসিকা)

***দ্য বডি*** বিখ্যাত মার্কিন ঔপন্যাসিক স্টিফেন কিং রচিত একটি উপন্যাসিকা। ১৯৮২ সালে *ডিফ্রেন্ট সিজন্স* সংকলনে এটি প্রথম প্রকাশিত হয়। ১৯৮৬ সালে উপন্যাসিকাটির চলচ্চিত্রায়িত রূপ *স্ট্যান্ড বাই মি* নামে মুক্তি পায়।

১৯৬০ সালের গ্রীষ্মে ক্যাসল রক নামের কাল্পনিক এক শহরের চার বন্ধুর দুঃসাহসিক এক অভিযান উপন্যাসিকাটির মূল উপজীব্য। পাশের চেম্বারলেইন শহর থেকে একবার রে ব্রাওয়ার নামের একটা ছেলে হারিয়ে যায়। সবার ধারণা, ছেলেটা সম্ভবত মারা গেছে। গর্ডি লেকান্স আর তার তিন বন্ধু, ক্রিস চেম্বার্স, টেডি ডুশাম্প আর ভার্ন টেসিও সিদ্ধান্ত নেয় তারা ছেলেটার লাশ খুঁজে বের করবে। বাবা-মাকে ক্যাম্পিঙের কথা বলে ওরা বেরিয়ে পড়ে ছেলেটাকে খুঁজতে। সেই যাত্রায় চার কিশোর, যারা প্রত্যেকে পারিবারিক নির্যাতনের শিকার, একটা সময়ে কঠিন এক সত্যের মুখোমুখি হয়: তাদের ভবিষ্যতকে গড়বার জন্যে এই ছোট্ট শহরটার আর কিছুই দেবার নেই।

বিষয়শ্রেণী:স্টিফেন কিং

বিষয়শ্রেণী:মার্কিন উপন্যাসিকা
বিষয়শ্রেণী:চলচ্চিত্রে অভিযোজিত মার্কিন উপন্যাস
উপগুপ্ত

থাম্ব|
**উপগুপ্ত** () খ্রিস্টপূর্ব তৃতীয় শতাব্দীর একজন বৌদ্ধ ভিক্ষু ছিলেন। অশোকাবদান গ্রন্থানুসারে, তিনি মৌর্য্য সম্রাট অশোকের আধ্যাত্মিক শিক্ষক ছিলেন।

## সাহিত্যে
রবীন্দ্রনাথ ঠাকুর তার অভিসার নামক কবিতাটি উপগুপ্তের কাহিনীর ওপর নির্ভর করে তৈরী করেছেন। এই কবিতায় দেখা যায়, শ্রাবণ মাসের একদিন উপগুপ্ত মথুরা নগরীতে ঘুমোচ্ছিলেন, এমন সময় বাসবদত্তা নামক এক রাজনর্তকী তাকে লক্ষ্য করেন। উপগুপ্তের সুন্দর চেহারায় মুগ্ধ হয়ে বাসবদত্তা তাকে তার গৃহে আমন্ত্রণ জানান। কিন্তু ভিক্ষু উপগুপ্ত তার অনুরোধ প্রত্যাখান করেন। সাত মাস পরে, চৈত্র মাসে নগরবাসীরা বনে উৎসব পালনে গেলে উপগুপ্ত সেই জনশূন্য নগরীর শেষ প্রান্তে রোগগ্রস্ত ও কদাকার অবস্থায় বাসবদত্তাকে দেখতে পান। মথুরা নগরীর অধিবাসীরা বাসবদত্তাকে শহর থেকে তাড়িয়ে দিয়েছিলেন। ভিক্ষু উপগুপ্ত তাকে যত্ন করে সুস্থ করেন এবং একসঙ্গে বসবাস শুরু করেন। রবীন্দ্রনাথ ঠাকুর দশম-একাদশ শতাব্দীর কাশ্মীরি কবি ক্ষেমেন্দ্র রচিত বোধিসত্ত্বাবদানকল্পলতা নামক গ্রন্থ থেকে এই কাহিনি গ্রহণ করেছিলেন।

## তথ্যসূত্র

বিষয়শ্রেণী:ভারতীয় বৌদ্ধ
বিষয়শ্রেণী:প্রাচীন ভারতীয় ব্যক্তি
ফ্লাউড কমিশন

**ফ্লাউড কমিশন** ছিল ব্রিটিশ ভারতের বাংলা প্রদেশের সরকার কর্তৃক ১৯৩৮ খ্রিষ্টাব্দে গঠিত একটি কমিশন। ভূমি রাজস্ব সংক্রান্ত কারণে এই কমিশন গঠিত হয়।

## পটভূমি
১৯৩৭ সালে অনুষ্ঠিত নির্বাচনে [প্রজা পার্টি|কৃষক প্রজা পার্টি]]র ইশতেহারে প্রজা স্বত্ব আইন, মহাজনী আইন, কৃষি ঋণ বিষয়ে উল্লেখ ছিল । নির্বাচনের পর এ কে ফজলুল হকের নেতৃত্বে সরকার গঠিত হয়। এই সরকারের আমলে ফ্লাউড কমিশন গঠিত হয়। স্যার ফ্রান্সিস ফ্লাউড ছিলেন এর প্রধান। জমিদারি প্রথা বাতিলসহ ভূমি রাজস্ব সংক্রান্ত বিষয়গুলো এই কমিশনের আওতাধীন ছিল।

## ফলাফল
১৯৪০ সালের ২ মার্চ কমিশন তার নিজস্ব সুপারিশ পেশ করে। সুপারিশে চিরস্থায়ী বন্দোবস্ত বাতিলের কথা অন্তর্ভুক্ত ছিল। তবে কমিশনের সুপারিশ দ্রুত বাস্তবায়ন করা যায়নি। ব্রিটিশদের ভারত ত্যাগের পর ১৯৫০ সালে পূর্ববঙ্গ জমিদারি অধিগ্রহণ ও প্রজাস্বত্ব আইন, ১৯৫০ মোতাবেক চিরস্থায়ী বন্দোবস্ত বিলুপ্ত করা হয় এবং ১৯৫১ সালে তা আনুষ্ঠানিকভাবে কার্যকর হয়।

## তথ্যসূত্র

বিষয়শ্রেণী:বাংলার ইতিহাস
অসন্ধিমিত্রা

**অসন্ধিমিত্রা** (,পালি :অসন্ধিমিত্তা) মৌর্য সম্রাট অশোকের প্রধান মহিষী ছিলেন। মহাবংশ(পালি:মহাবংস) নামক সিংহলী বৌদ্ধ গ্রন্থে তাঁকে প্রশংসা করা হয়েছে।

## জীবনী
### পরিচয়
অসন্ধিমিত্রা অসন্ধিবৎ নামক উত্তরাপথের এক ক্ষুদ্র রাজ্যের রাজকন্যা ছিলেন।এটি উত্তর ভারতে হরিয়ানায় অবস্থিত ছিল বলে ধারণা করা হয়।  পরবর্তীকালে তাঁর সঙ্গে মৌর্য রাজকুমার অশোকের বিবাহ সম্পন্ন হয়। অসন্ধিমিত্রার পূর্বপরিচয় বিস্তারিত জানা যায়নি। তবে সমসাময়িক কিছু রাজ্যাঙ্ক ও পরবর্তীকালের কিছু গ্রন্থ থেকে তাঁর বিবাহোত্তর জীবন নিয়ে কিছুটা জানা যায়।
### প্রভাব
অশোক সিংহাসনলাভ করার পর অসন্ধিমিত্রা তাঁর প্রধান মহিষীর মর্যাদা লাভ করেন এবং ২৪০ খ্রিস্টপূর্বাব্দে তাঁর মৃত্যু পর্যন্ত অশোকের প্রধান পত্নী রূপে মর্যাদা পান।তিনি তাঁর জীবদ্দশায় পাটলীপুত্রের প্রাসাদে গুরুত্বপূর্ণ ব্যক্তি ছিলেন। তিনি অন্য সম্রাজ্ঞী ও উপপত্নীদের তুলনায় প্রভাবশালী ছিলেন।
মহাবংশ নামক সিংহলীগ্রন্থে রয়েছে তিনি সম্রাট অশোকের মৃত্যুর চার বছর পূর্বে মৃত্যুবরণ করেন। এই সম্রাজ্ঞী সন্তানহীনা অবস্থায় মৃত্যুবরণ করেন। ত্রৈভূমিকথা নামক গ্রন্থে বর্ণিত হয়েছে যে অসন্ধিমিত্রা সম্রাট অশোককে বৌদ্ধধর্ম গ্রহণে উৎসাহিত করেছিলেন এবং ৮৪০০০ স্তূপ ও ৮৪০০০ বৌদ্ধবিহার নির্মাণেও অনুপ্রেরণা দিয়েছিলেন।

### নাম
সিংহলীগ্রন্থ মহাবংশে রয়েছে যে তাঁর অস্থিসন্ধিগুলো শুধু ভাঁজ করলে দৃশ্যমান হতো। তাই তাঁর নাম অসন্ধিমিত্রা। সম্ভবত এখানে তাঁর দৈহিক গঠনকে "অদৃশ্য" উপমা দিয়ে বোঝানোর চেষ্টা করা হয়েছে। আক্ষরিকভাবে "অসন্ধিমিত্রা" শব্দের অর্থ হতে পারে বিচ্ছিন্নের (অসন্ধি) বন্ধু (মিত্রা)।

### কাহিনী
অসন্ধিমিত্রা সম্পর্কে পালিগ্রন্থ দসবত্থুপ্পকরণ ও ত্রৈভূমিকথায় পৌরাণিক ভঙ্গির কাহিনী বর্ণিত হয়েছে।পূর্বজন্মে অসন্ধিমিত্রা একজন প্রত্যেকবুদ্ধকে (যে বুদ্ধ নিজেই নিজের শিক্ষক) একখণ্ড বস্ত্র দান করেছিলেন। এরপর পরজন্মে একদিন তিনি ইক্ষু ভক্ষণ করছিলেন। তখন সম্রাট অশোক তাঁর সঙ্গে এ নিয়ে কৌতুক করলেন এবং বললেন তুমি নিজের কর্মের দ্বারা লব্ধ বস্তু না ভক্ষণ করে অন্যের পরিশ্রমের ইক্ষু ভক্ষণ করছ। অসন্ধিমিত্রা বললেন, এটা আমার নিজেরই কর্মফল। অশোক বললেন, প্রমাণ দিতে হবে। তুমি যদি ৬০,০০০ বস্ত্র দান করতে পার তবেই বিশ্বাস করব। রাতে দেবদূত এসে তাঁকে জানিয়ে দিল যে পূর্বজন্মে তিনি একখণ্ড বস্ত্র দান করেছিলেন। এই ভালো কাজের বিনিময়ে ৬০,০০০ বস্ত্র অলৌকিকভাবে উৎপন্ন হয়ে যাবে।

## তথ্যসূত্র

বিষয়শ্রেণী:খ্রিস্টপূর্ব ২৪০-এ মৃত্যু
বিষয়শ্রেণী:মৌর্য সম্রাজ্ঞী
বিষয়শ্রেণী:অশোক
রবীন্দ্র রূপসেনা

**রবীন্দ্র রূপসেনা** (Sinhala:රවීන්ද්‍ර රූපසේන) ছিলেন ১৯৫০ সালের সময়কার জনপ্রিয় শ্রীলঙ্কান চলচ্চিত্র অভিনেতা।

## প্রাথমিক জীবন ও শিক্ষা
রূপসেনা নালান্দা কলেজ কলোম্বোতে পড়ালেখা করেন।

## পারিবারিক জীবন
রূপসেনা লীনা দে সিলভা কে বিয়ে করেন, যিনি ছিলেন সিংহলি চিত্র নায়িকা।

## তথ্যসূত্র

বিষয়শ্রেণী:১৯২৯-এ জন্ম
বিষয়শ্রেণী:১৯৭৮-এ মৃত্যু
বিষয়শ্রেণী:সিংহলী অভিনেতা
বিষয়শ্রেণী:শ্রীলঙ্কান চলচ্চিত্র অভিনেতা
বিষয়শ্রেণী:শ্রীলঙ্কান বৌদ্ধ
বিষয়শ্রেণী:নালন্দা কলেজের (কলম্বো) প্রাক্তন শিক্ষার্থী
জনসংখ্যার বৃদ্ধি হার অনুযায়ী রাষ্ট্রের তালিকা

এই নিবন্ধনটি জনসংখ্যার বৃদ্ধি হার অনুযায়ী রাষ্ট্রসমূহ এবং স্বশাসিত পরাধীন অঞ্চলসমূহের তিনটি তালিকাকে অন্তর্ভুক্ত করছে।
## প্রণালী-বৃত্তান্ত
প্রথম তালিকাটি জাতিসংঘ পৃথিবী জনসংখ্যা সম্ভাবনা রিপোর্ট এর ২০০৬ সালের সংস্করণের ফলাফলের উপর ভিত্তি করে তৈরি করা। মাঝারি বৈকল্পিক ব্যবহার করে ২০০৫–২০১০ সময় পরিধির জন্য জনসংখ্যার বৃদ্ধি হারের পরিসংখ্যানগুলি পাওয়া।

দ্বিতীয় তালিকাটি *[[সিআইএ ওয়ার্ল্ড ফ্যাক্টবুক]]*-এর ২০১৩ সালের ফলাফলের উপর ভিত্তি করে তৈরি। পরাধীন অঞ্চলসমূহ এবং সম্পূর্ণভাবে স্বীকৃত নয় এমন অঞ্চলগুলোকে অন্তর্ভুক্ত করা হয়নি।

তৃতীয় তালিকাটি বিশ্ব ব্যাংক-এর ২০০৯ সালের ফলাফলের উপর ভিত্তি করে তৈরি। *ডি ফ্যাক্টো* জনসংখ্যার সংজ্ঞার উপর ভিত্তি করে জনসংখ্যাকে সংজ্ঞায়িত করা হয়েছে, যেখানে আইনসম্মত অধিবাসী বা নাগরিকত্বকে গুরুত্ব না দিয়ে সমগ্র অধিবাসীদেরকে ধর্তব্যের মধ্যে রাখা হয়েছে- শুধুমাত্র যাযাবর যাদের ঐ রাষ্ট্রে স্থায়ী কোনো আবাসস্থান নেই, তাদেরকে ধরা হয়নি, এরা জন্মসূত্রে যে রাষ্ট্রের, সেই রাষ্ট্রের জনগণ হিসাবে ধরা হয়।

## রাষ্ট্রসমূহ

## আরও দেখুন
* পৃথিবীর জনসংখ্যা

## পাদটীকা

বিষয়শ্রেণী:জনপরিসংখ্যান
জনসংখ্যার বৃদ্ধি
বিষয়শ্রেণী:জনসংখ্যা অনুযায়ী রাষ্ট্রের তালিকা
রাষ্ট্রসমূহ, বৃদ্ধি হার
বিষয়শ্রেণী:জনসংখ্যা সঙ্ক্রান্ত সমস্যা অনুযায়ী রাষ্ট্রের তালিকা
বিষয়শ্রেণী:জনসংখ্যা অনুযায়ী দেশের তালিকা
দেবী (অশোকের পত্নী)

**দেবী** () মৌর্য্য সম্রাট অশোকের প্রথম পত্নী ছিলেন।

## সংক্ষিপ্ত জীবনী
সিংহলী বৌদ্ধ গ্রন্থ মহাবংশ অনুসারে, দেবী বিদিশার একজন ব্যবসায়ীর কন্যা ছিলেন এবং উজ্জয়িনী নগরীতে শাসক থাকার সময় মৌর্য্য রাজকুমার অশোকের সঙ্গে তার বিবাহ সম্পন্ন হয়। ২৮৫ খ্রিস্টপূর্বাব্দে তাদের মহিন্দ নামক এক পুত্র ও ২৮২ খ্রিস্টপূর্বাব্দে সংঘমিত্রা নামক এক কন্যা সন্তানের জন্ম হয়। দেবী অশোককে বৌদ্ধ ধর্ম গ্রহণে ব্যর্থ হয়ে তার দুই সন্তানকে নিয়ে পাটলিপুত্র থেকে বিদিশা চলে যান। মহাবংশ গ্রন্থানুসারে, দেবী শাক্য গোষ্ঠীর অন্তর্ভুক্ত ছিলেন এবং তার পরিবার বিদিশায় চলে আসেন, কিন্তু এই ঘটনার সত্যতা সম্বন্ধে ঐতিহাসিকেরা সন্দিহান। শাক্য সম্প্রদায়ভুক্ত গৌতম বুদ্ধের সঙ্গে সিংহলে প্রথম বৌদ্ধ ধর্ম প্রচারক হিসেবে পরিচিত মহিন্দ ও সংঘমিত্রার যোগসূত্র দেখানোর জন্যই সিংহলী বৌদ্ধরা এই কাহিণীর জন্ম দিয়েছেন বলে ঐতিহাসিকদের মত।

## জনপ্রিয় মাধ্যমে
* ২০০১ খ্রিষ্টাব্দে নির্মিত "অশোক" নামক হিন্দি চলচ্চিত্রে হৃষিতা ভট্ট দেবীর চরিত্রে অভিনয় করেন।

## তথ্যসূত্র

বিষয়শ্রেণী:অশোকের পত্নী
বিষয়শ্রেণী:উজ্জয়িনীর ব্যক্তি
বিষয়শ্রেণী:মৌর্য সম্রাজ্ঞী
বিষয়শ্রেণী:মধ্যপ্রদেশের নারী
অশোকের সিংহচতুর্মুখ স্তম্ভশীর্ষ

[থাম্ব|ডান| [সারনাথ সংগ্রহালয়|সারনাথ সংগ্রহালয়ে সংরক্ষিত অশোকের সিংহচতুর্মুখ স্তম্ভশীর্ষ।]]
**অশোকের সিংহচতুর্মুখ স্তম্ভশীর্ষ** একটি ভাস্কর্য্য যেখানে চারটি এশীয় সিংহ পরস্পরের দিকে পিঠ করে চারদিকে মুখ করে বসে রয়েছে। ১৯৫০ খ্রিস্টাব্দ থেকে এই ভাস্কর্য্যের রৈখিক প্রতিরূপ ভারতের জাতীয় প্রতীক হিসেবে ব্যবহৃত হয়ে থাকে। আনুমানিক ২৫০ খ্রিস্টপূর্বাব্দে মৌর্য্য সম্রাট অশোকের শাসনকালে সারনাথ নামক স্থানে একটি অশোক স্তম্ভের শীর্ষে এই ভাস্কর্য্যটি স্থাপন করা হয়। অশোক স্তম্ভটি স্বস্থানে রাখা হলেও স্তম্ভশীর্ষটিকে বর্তমানে সারনাথ সংগ্রহালয়ে স্থানান্তরিত করা হয়েছে। ২.১৫ উচ্চ এই স্তম্ভশীর্ষটি অন্যান্য স্থানে প্রাপ্ত অশোক স্তম্ভগুলির স্তম্ভশীর্ষ থেকে সম্পূর্ণ ভিন্ন, যার অধিকাংশে চারটির বদলে একটি সিংহের মূর্তি রয়েছে।

## বৈশিষ্ট্য
থাম্ব|বাম|সারনাথ থেকে প্রাপ্ত অশোকের সিংহচতুর্মুখ স্তম্ভশীর্ষ
এই স্তম্ভশীর্ষ পালিশকরা একটি একক বেলেপাথর খোদাই করে নির্মাণ করা হয়েছে। অশোক স্তম্ভটি ও স্তম্ভশীর্ষটি দুইটি ভিন্ন পাথরের টুকরো দ্বারা নির্মিত। এই স্তম্ভশীর্ষে চারটি এশীয় সিংহ পরস্পরের দিকে পিঠ করে চারদিকে মুখ করে বসে রয়েছে। এই চারটি সিংহ যে ভিত্তিভূমির ওপর দণ্ডায়মান সেখানে একটি হাতি, একটি ঘোড়া, একটি ষাঁড় ও একটি সিংহের মূর্তি খোদিত রয়েছে, যাদের মধ্যে একটি করে ধর্মচক্র খোদিত রয়েছে। এই সম্পূর্ণ ব্যবস্থাটি একটি ঘণ্টাকৃতি পদ্মের ওপর স্থাপিত। সম্ভবত এই স্তম্ভশীর্ষের ওপর একটি ধর্মচক্র ছিল, যার কিছু টুকরো ঐ স্থানে পাওয়া গেছে। সারনাথের অশোক স্তম্ভ ও এই স্তম্ভশীর্ষের একটি ত্রয়োদশ শতাব্দীতে নির্মিত প্রতিরূপ থাইল্যান্ডের ওয়াট উমোং মন্দিরে রাখা আছে, যেখানে ধর্মচক্র বা অশোক চক্র স্তম্ভশীর্ষের ওপর রয়েছে।

## আবিষ্কারের ইতিহাস
থাম্ব|ডান|200px|ভারতের জাতীয় প্রতীক
১৯০৪ খ্রিস্টাব্দের শীতকালে ইংরেজ প্রকৌশলী ফ্রেডরিখ অস্কার ইমানুয়েল ওয়ের্টেল সারনাথ অঞ্চল খননের দায়িত্ব পান। তিনি প্রথমে মূল স্তূপের পশ্চিমে অশোকের আমলের এক স্থাপত্যের ওপর নির্মিত একটি গুপ্ত যুগের মন্দিরের অবশেষ খুঁজে পান। এর পশ্চিম দিকে তিনি অশোক স্তম্ভের নিচের ভাঙ্গা অংশটি আবিষ্কার করেন। অশোক স্তম্ভটির বাকি অংশ তিনটি ভাগে পড়ে থাকতে দেখা যায়। এরপর অশোক স্তম্ভটির শীর্ষ ভাস্কর্য্য খোঁজার চেষ্টা করা হয় এবং অদূরেই সেটিকে পাওয়া যায়। সাঁচী থেকে প্রাপ্ত অনুরূপ সিংহচতুর্মুখ স্তম্ভশীর্ষের চেয়ে সারনাথে আবিষ্কৃত ভাস্কর্য্যটি তুলনামূলক ভাবে যথেষ্ট ভালো অবস্থায় ছিল। শীঘ্রই উৎখননের স্থানে সারনাথ সংগ্রহালয় স্থাপন করে আবিষ্কৃত প্রত্নসামগ্রীর সংরক্ষণের ব্যবস্থা করা হয়।

## ভারতের জাতীয় প্রতীক
১৯৫০ সালের ২৬ জানুয়ারি ভারতের জাতীয় প্রতীক হিসেবে অশোকের সিংহচতুর্মুখ স্তম্ভশীর্ষের মুদ্রণরূপ গৃহীত হয়।  জাতীয় প্রতীকে গৃহীত রূপটিতে চতুর্থ সিংহটি দেখা যায় না, কারণ স্তম্বশীর্ষে এটি পিছনে অবস্থিত ও সামনে থেকে দৃষ্টিগোচরে আসে না। সিংহের পায়ের তলায় যে ভিত্তিভূমির কেন্দ্রে ধর্মচক্র, ডানদিকে ষাঁড় ও বাঁদিকে লম্ফমান ঘোড়া দেখা যায়। বাঁয়ে ও ডানে একদম ধারে ধর্মচক্রের দুটি ধার দেখা যায়। জাতীয় প্রতীকের একটি অবিচ্ছেদ্য অঙ্গ হল দেবনাগরী হরফে খোদিত *[[সত্যমেব জয়তে]]* () নীতিবাক্যটি, যা মূল স্তম্ভশীর্ষে দেখা যায় না।

## তথ্যসূত্র

বিষয়শ্রেণী:ভারতের জাতীয় চিহ্ন
বিষয়শ্রেণী:শিল্পকলায় সিংহ
বিষয়শ্রেণী:অশোক স্তম্ভ
বিষয়শ্রেণী:অশোকের স্মারক
বিষয়শ্রেণী:ভারতীয় বৌদ্ধ ভাস্কর্য
বিষয়শ্রেণী:ভারতীয় শিল্পকলা
বিষয়শ্রেণী:ভারতের ভাস্কর্য
বিষয়শ্রেণী:বৌদ্ধ প্রতীক
রাঘবেন্দ্র শেখর

**রাঘবেন্দ্র শেখর** পঞ্চকোট রাজ্য শাসনকারী শেখর রাজবংশের ত্রয়োদশ রাজা ছিলেন।

## সংক্ষিপ্ত পরিচিতি
রাঘবেন্দ্র শেখর পঞ্চকোট রাজ্য শাসনকারী শেখর রাজবংশের দ্বাদশ রাজা চতুর্ভুজ শেখরের পুত্র ছিলেন। তিনি ৪৯০ খ্রিস্টাব্দ হতে ৫০৩ খ্রিস্টাব্দ পর্য্যন্ত রাজ্য শাসন করেন। হরবৈদ্যনাথ শেখর ও অর্জুন শেখর নামক তাঁর দুই পুত্র ছিল।

## তথ্যসূত্র

 

বিষয়শ্রেণী:শেখর রাজবংশ
নিম্ন অস্ট্রিয়া

**নিম্ন অস্ট্রিয়া** (, , , ) অস্ট্রিয়ার নয়টি রাজ্যের অন্যতম। এটি অস্ট্রিয়ার উত্তর-পূর্বে অবস্থিত। ১৯৮৬ সাল থেকে রাজ্যটির রাজধানী সাঙ্কট পোল্টন। এর আগে রাজ্যটির রাজধানী ছিল ভিয়েনা, যদিও ভিয়েনা ভৌগলিকভাবে নিম্ন অস্ট্রিয়ার ভৌগোলিক সীমানার অভ্যন্তরে অবস্থিত নয়। নিম্ন অস্ট্রিয়ার ভৌগোলিক আয়তন ১৯,১৮৬ বর্গ কিলোমিটার এবং জনসংখ্যা ১.৬১২ মিলিয়ন। আয়তনের দিক থেকে এটি অস্ট্রিয়ার সবচেয়ে বড় রাজ্য এবং জনসংখ্যার দিক থেকে ভিয়েনার পরেই এর অবস্থান।

## ভূগোল
ঊর্ধ্ব অস্ট্রিয়ার পূর্বে, দানিউব নদীর তীরে নিম্ন অস্ট্রিয়া অবস্থিত। নদীটি পশ্চিম থেকে পূর্বে প্রবাহিত হয়েছে। নিম্ন অস্ট্রিয়ায় ৪১৪ কিলোমিটারব্যাপী চেক প্রজাতন্ত্র এবং স্লোভাকিয়ার সাথে আন্তর্জাতিক সীমানা রয়েছে। এছাড়া অস্ট্রিয়ার অভ্যন্তরে ঊর্ধ্ব অস্ট্রিয়া, স্টিরিয়া এবং বুর্গেনল্যান্ড রাজ্যগুলির সাথে নিম্ন অস্ট্রিয়ার সীমানা রয়েছে। ভৌগোলিকভাবে নিম অস্ট্রিয়া চারটি অঞ্চলে বিভক্ত, এগুলোকে বলে *ফিরটেল*:
* ভাইনফিরটেল
* ভাল্ডফিরটেল
* মোস্টফিরটেল
* ইন্ডুস্ট্রিফিরটেল
এই অঞ্চলগুলির নিজস্ব ধরনের ভূতাত্ত্বিক গঠন রয়েছে। মোস্টফিরটেল প্রধাণত লাইমস্টোন আল্পস পর্বতের পাদদেশে অবস্থিত, এখানে সমুদ্রপৃষ্ঠ থেকে ২০০০ মিটার উচ্চতাবিশিষ্ট পর্বত রয়েছে। ভাল্ডফিরটেলের অধিকাংশ স্থান গ্রানাইট ভূস্তর দ্বারা গঠিত। দক্ষিণে ভিয়েনা অববাহিকা থেকে ভাল্ডফিরটেলকে পৃথক করেছে দানিয়ুব নদী।

## ইতিহাস
 
নিম্ন অস্ট্রিয়ার ইতিহাস অস্ট্রিয়ার ইতিহাসের অনুরূপ। নিম্ন অস্ট্রিয়াতে অনেক প্রাসাদ ও রাজবাড়ি রয়েছে। এখানে অবস্থিত ক্লসটারনয়বুর্গ আবে অস্ট্রিয়ার অন্যতম প্রাচীন মঠ। দ্বিতীয় বিশ্বযুদ্ধের আগে নিম্ন অস্ট্রিয়াতে অস্ট্রিয়ার সর্বোচ্চ সংখ্যক ইহুদী বসবাস করতো।

## বহিঃসংযোগ

* Land Niederösterreich
* নিম্ন অস্ট্রিয়া বিষয়ক তথ্যাবলি
* Lower Austrian Genealogy
* PhotoGlobe - নিম্ন অস্ট্রিয়ার আলোকচিত্র

বিষয়শ্রেণী:অস্ট্রিয়ার রাজ্য
হরবৈদ্যনাথ শেখর

**হরবৈদ্যনাথ শেখর** পঞ্চকোট রাজ্য শাসনকারী শেখর রাজবংশের চতুর্দশ রাজা ছিলেন।

## সংক্ষিপ্ত পরিচিতি
হরবৈদ্যনাথ শেখর পঞ্চকোট রাজ্য শাসনকারী শেখর রাজবংশের ত্রয়োদশ রাজা রাঘবেন্দ্র শেখরের পুত্র ছিলেন। তিনি ৫০৩ খ্রিস্টাব্দ হতে ৫২৪ খ্রিস্টাব্দ পর্য্যন্ত রাজ্য শাসন করেন। জয়ন্ত শেখর নামক তাঁর এক পুত্র ছিল।

## তথ্যসূত্র

 

বিষয়শ্রেণী:শেখর রাজবংশ
২০১৫ নিউজিল্যান্ড ক্রিকেট দলের দক্ষিণ আফ্রিকা সফর

নিউজিল্যান্ড ক্রিকেট দল পূর্ব-নির্ধারিত সময়সূচী মোতাবেক ১৪ থেকে ২৬ আগস্ট, ২০১৫ তারিখ পর্যন্ত দক্ষিণ আফ্রিকা সফর করে। সফরে দলটি তিনটি একদিনের আন্তর্জাতিক ও দুইটি টুয়েন্টি২০ আন্তর্জাতিকে স্বাগতিক দক্ষিণ আফ্রিকা ক্রিকেট দলের বিপক্ষে প্রতিদ্বন্দ্বিতায় অবতীর্ণ হয়। এ সফরের জন্য জুন মাসে ব্রেন্ডন ম্যাককুলামকে নিউজিল্যান্ড দলের অধিনায়ক হিসেবে ঘোষণা করা হয়। কিন্তু জুলাইয়ে ম্যাককুলামকে এ সফরসহ জিম্বাবুয়ে সফর থেকে বিশ্রামে রাখা হয়। তার পরিবর্তে কেন উইলিয়ামসনকে অন্তর্ভুক্ত করা হয়।

## দলীয় সদস্য

## টি২০আই সিরিজ

### ১ম টি২০আই

### ২য় টি২০আই

## ওডিআই সিরিজ

### ১ম ওডিআই

### ২য় ওডিআই

### ৩য় ওডিআই

## পরিসংখ্যান

## তথ্যসূত্র

## বহিঃসংযোগ
* Series home at ESPNCricinfo

বিষয়শ্রেণী:২০১৫-এ নিউজিল্যান্ডীয় ক্রিকেট
বিষয়শ্রেণী:২০১৫-এ দক্ষিণ আফ্রিকান ক্রিকেট
বিষয়শ্রেণী:২০১৫-এ আন্তর্জাতিক ক্রিকেট প্রতিযোগিতা
বিষয়শ্রেণী:নিউজিল্যান্ড ক্রিকেট দলের দক্ষিণ আফ্রিকা সফর
সিংহলীজ স্পোর্টস ক্লাব

**সিংহলীজ স্পোর্টস ক্লাব** শ্রীলঙ্কার ঘরোয়া প্রথম-শ্রেণীর ক্রিকেটে অংশগ্রহণকারী ক্লাব। শ্রীলঙ্কার ঘরোয়া ক্রিকেটে সর্বাধিক সফলতম ক্লাব হিসেবে এ ক্লাবের ব্যাপক পরিচিতি রয়েছে। ২৭ মার্চ, ১৮৯৯ তারিখে এ ক্লাবটি প্রতিষ্ঠিত হয়। ২০১৩ সাল পর্যন্ত রেকর্ডসংখ্যক ৩১বার প্রিমিয়ার ট্রফির শিরোপা লাভ করেছে এ ক্লাবটি।

## অর্জনসমূহ
* **[[প্রিমিয়ার ট্রফি]] (৩১) &ndash; ** ১৯৩৮-৩৯, ১৯৩৯-৪০, ১৯৪৩-৪৪, ১৯৪৪-৪৫, ১৯৪৬-৪৭, ১৯৪৭-৪৮, ১৯৪৮-৪৯, ১৯৪৯-৫০, ১৯৫১-৫২, ১৯৫৮-৫৯, ১৯৫৯-৬০, ১৯৬১-৬২, ১৯৬৬-৬৭, ১৯৬৮-৬৯, ১৯৭১-৭২, ১৯৭২-৭৩, ১৯৭৩-৭৪, ১৯৭৪-৭৫, ১৯৭৭-৭৮, ১৯৮৩-৮৪, ১৯৮৫-৮৬*, ১৯৮৬-৮৭, ১৯৮৮-৮৯*, ১৯৮৯-৯০, ১৯৯০-৯১, ১৯৯২-৯৩, ১৯৯৪-৯৫*, ১৯৯৭-৯৮, ২০০৫-০৬, ২০০৭-০৮, ২০১২-১৩
(*যৌথভাবে শিরোপার ক্ষেত্রে * চিহ্ন দেখানো হয়েছে* )

## উল্লেখযোগ্য খেলোয়াড়
টেস্ট ক্রিকেটে নিম্নবর্ণিত খেলোয়াড়গণ অংশগ্রহণ করেছেন:

* দিলীপ মেন্ডিস
* রয় ডায়াস
* অর্জুনা রানাতুঙ্গা
* সঞ্জীবা রানাতুঙ্গা
* দম্মিকা রানাতুঙ্গা
* অশান্ত ডিমেল
* মিত্র ওয়েতিমুনি
* সিদাথ ওয়েতিমুনি
* শৈল্য অহঙ্গামা
* গাই ডি অলউইস
* অশঙ্কা গুরুসিনহা
* প্রমোদ্যা বিক্রমাসিংহে
* মারভান আতাপাত্তু
* পিয়াল বিজেতুঙ্গে
* জয়ন্ত সিলভা
* সুরেশ পেরেরা
* নুয়ান জয়সা
* রুচিরা পেরেরা
* অভিষ্কা গুণবর্ধনে
* মাহেলা জয়াবর্ধনে
* থিলান সামারাবীরা
* দিলহারা ফার্নান্দো
* কৌশল লোকুয়ারাচ্চি
* ধাম্মিকা প্রসাদ
* থিলান থুশারা
* থারাঙ্গা পারানাভিতানা
* ডিমুথ করুনারত্নে
* কৌশল সিলভা
* সচিত্র সেনানায়েকে

## বর্তমান সদস্য
*কৌশল সিলভা (উইঃ)
*থিলান সামারাবীরা
*ডিমুথ করুনারত্নে
*থারাঙ্গা পারানাভিতানা
*থিলিনা কাদম্বি (অঃ)
*উপুল বান্দারা
*চরিত জয়াম্পাথি
*সচিত্র সেনানায়েকে
*দাসুন শানাকা
*দানুষ্কা গুণতিলকা
*চাথুপামা গুণসিংহে
*মাহেলা জয়াবর্ধনে
*কৌশল লোকুয়ারাচ্চি
*ধাম্মিকা প্রসাদ
*সাঙ্কা রমেশ
*কাসুন মাদুশাঙ্কা
*জিৎ অলিস
*অমিল প্রসাদ
*বিশ্ব বিজেরত্নে

## তথ্যসূত্র

## গ্রন্থপঞ্জী
* *Wisden Cricketers Almanack* (annual)

## বহিঃসংযোগ

* CricInfo re Sri Lankan cricket history

বিষয়শ্রেণী:১৯৯৬ ক্রিকেট বিশ্বকাপের স্টেডিয়াম
বিষয়শ্রেণী:কলম্বোভিত্তিক ক্রীড়া ক্লাব
বিষয়শ্রেণী:শ্রীলঙ্কার প্রথম-শ্রেণীর ক্রিকেট দল
বিষয়শ্রেণী:শ্রীলঙ্কাভিত্তিক ভদ্রলোকদের ক্লাব
বিষয়শ্রেণী:১৮৯৯-এ প্রতিষ্ঠিত
বিষয়শ্রেণী:১৮৯৯-এ সিলনে প্রতিষ্ঠিত
তিবল

**তিবল** () মৌর্য্য সম্রাট অশোকের পুত্র ছিলেন।

## সংক্ষিপ্ত জীবনী
একটি অশোক স্তম্ভে খোদিত শিলালিপিতে অশোকের পত্নী কারুবকীকে রাজকুমার তিবলের মাতা হিসেবে উল্লেখ করা হয়েছে। অশোকের কোন শিলালিপিতে অন্য সন্তানদের নাম উল্লেখ না থাকায় মনে করা হয় যে, তিবল সম্রাটের প্রিয় ছিলেন, কিন্তু সম্ভবতঃ অশোকের পূর্বে মৃত্যু হওয়ায় তিনি তার উত্তরাধিকারী হতে পারেননি। পিতার শাসনকালে তিনি তক্ষশিলার শাসনকর্তা হিসেবে দায়িত্ব পালন করেন।

## তথ্যসূত্র

বিষয়শ্রেণী:মৌর্য রাজকুমার
বিষয়শ্রেণী:মৌর্য রাজবংশ